CLG Naomh Bríd, Béal Feirste

Is club Cumann Lúthchleas Gael é CLG Naomh Bríd, a bunaíodh sa bhliain 1998, agus atá lonnaithe i mBéal Feirste, Contae Aontroma. Faoi 2022 ba é an cumann ar an 5ú club CLG ba mhó i gCúige Uladh.

Imrítear iománaíocht, camógaíocht, peil na bhfear agus peil na mban sa chlub, chomh maith le réimse leathan imeachtaí chultúrtha.

 Bunú an chumainn 
Thosaigh Dermot Dowling agus Conor MacSherry ag cur suime i gcumann CLG a bhunú i gceantar Mhaigh Lón/an Sruthán Milis i 1998. D’fhoilsíodh fógra i nuachtlitir an pharóiste Naomh Bríd le poiblíocht a thabhairt do chruinniú a bhí eagraithe don 7ú Nollaig i mBunscoil Naomh Bríd le cumann a bhunú. D’fhreastail 23 duine ar an chruinniú sin, agus cuireadh an cumann ar bun.

Reáchtáladh comórtas i scoileanna sa pharóiste le suaitheantas agus feisteas an chlub a dhearadh. Roghnaigh na moltóirí feisteas gorm agus ór, agus suaitheantas ina bhfuil comharthaí áitiúla - Crann Mór, an Sruthán Milis (Abhainn an Lagáin), agus Crosóg Bhríde, chun tosaigh.

Ba as ceantair thuaithe fud fad Cúige Uladh mórchuid de bhunaitheoirí an chumainn, agus mar gheall air seo, cuireadh síos ar Naomh Bríd san am seo mar “club cathrach le croí tuaithe.”

 Aiseanna Imeartha 
Ag tús ré an chumainn, baineadh úsáid as páirceanna éagsúla, “The Dub”, Loch Cuan agus an YMCA sa Shruthán Milis ina measc, mar ionaid traenála agus imeartha. D’aimsíodh Páirc Shane, iar-pháirc de chuid Cumann Rugbaí Instonians, i 1999 agus thug seo ardú meanman i measc ballraíocht an chumainn go raibh baile buan faighte acu, ach rinneadh scrios air seo nuair a dhíol úinéirí an talaimh an pháirc fá choinne athfhorbairt.

Fuair CLG Naomh Bríd aiseanna bhuain i 2008, nuair a bhog an cumann go Páirc Musgrave, ar Lána Stockman. D’oscail Uachtarán CLG Nicky Brennan an pháirc go hoifigiúil i ndiaidh cluiche idir fhoireann “Sárimreoirí” agus foireann déanta as laochra Naomh Bríd.

 Imeachtaí Chultúrtha 
De réir treoirleabhar oifigiúil an CLG ba chóir go mbeadh an Ghaeilge agus an cultúr Ghaelach lárnach sa chumann, agus mar sin tá fochoiste Cultúr agus Teanga ghníomhach ag CLG Naomh Bríd.

Eagraítear ranganna Ghaeilge do dhaoine fásta sa phobal, agus i mbunscoileanna áitiúla. Óstálann an cumann “Meascán Bliantúil” i dTeach Mhaigh Lón mar cheiliúradh ar Lá Fhéile Bríde. Bíonn ceol, filíocht, damhsa, ealaín, scéalaíocht agus eile ar chlár an Mheascáin.
Glacann foirne ón chumann páirt i gcomórtais Scór Sinsir agus Scór na nÓg go bliantúil.

 Corn John Cahill 
In ómós do John Cahill, fear a bhí lárnach i stair an chumainn agus atá ar shlí na fírinne, eagraítear Corn John Cahill go bliantúil ar an 27ú Nollaig. Mar chuid den ócáid charthanachta seo, glacann foirne déanta as ballraíocht an chlub páirt i gcomórtas peile. 

 Rolla Onóra 

 Peil na bhFear 
 2004 – Craobh Sóisearach Co. Aontroma
 2005 – Buaiteoirí Sraith 3
 2006 – Craobh Idirmheánach Co. Aontroma
 2006 – Buaiteoirí Sraith 3
 2007 – Buaiteoirí Sraith 2
 2024 – Buaiteoirí Sraith 1

 Peil na mBan 
 2012 – Craobh Idirmheánach Co. Aontroma
 2009 – Craobh Idirmheánach Co. Aontroma

 Iománaíocht 
 2022 - Craobh Sóisearach B. Co. Aontroma

 Foinsi